CELEX: C2007/269/77
Language: sk
Date: 2007-11-10 00:00:00
Title: Spojené veci T-125/03 a T-253/09: Rozsudok Súdu prvého stupňa zo 17. septembra 2007 – Akzo Nobel Chemicals a Akcros Chemicals/Komisia ( Hospodárska súťaž — Administratívne konanie — Právomoc šetrenia Komisie — Dokument zaistený v priebehu overovania — Ochrana dôvernosti komunikácie medzi advokátmi a klientmi — Prípustnosť )

10.11.2007   
            
            
               SK
            
            
               Úradný vestník Európskej únie
            
            
               C 269/43
            
         Rozsudok Súdu prvého stupňa zo 17. septembra 2007 – Akzo Nobel Chemicals a Akcros Chemicals/Komisia
   (Spojené veci T-125/03 a T-253/09) (1)
   
   („Hospodárska súťaž - Administratívne konanie - Právomoc šetrenia Komisie - Dokument zaistený v priebehu overovania - Ochrana dôvernosti komunikácie medzi advokátmi a klientmi - Prípustnosť“)
   (2007/C 269/77)
   Jazyk konania: angličtina
   Účastníci konania
   
      Žalobkyne: Akzo Nobel Chemicals Ltd (Hersham, Walton on Thames, Surrey, Spojené kráľovstvo) a Akcros Chemicals Ltd (Hersham) (v zastúpení: C. Swaak, M. Mollica, M. van der Woude, advokáti)
   
      Žalovaná: Komisia Európskych spoločenstiev (v zastúpení: pôvodne R. Wainwright a C. Ingen-Housz, neskôr F. Castillo de la Torre a X. Lewis, splnomocnení zástupcovia)
   
      Vedľajší účastníci, ktorí v konaní podporujú žalobkyne: Conseil des barreaux européens (CCBE) (Brusel, Belgicko) (v zastúpení: J. Flynn, QC), Algemene Raad van de Nederlandse Orde van Advocaten (La Haye, Holandsko) (v zastúpení: O. Brouwer a C. Schillemans, advokáti), European Company Lawyers Association (ECLA) (Brusel) (v zastúpení: M. Dolmans, K. Nordlander, advokáti, a J. Temple Lang, solicitor), American Corporate Counsel Association (ACCA) – European Chapter (Paríž, Francúzsko) (v zastúpení: G. Berrisch, advokát, a D. Hull, solicitor) a International Bar Association (IBA) (Londýn, Spojené kráľovstvo) (v zastúpení: J. Buhart, advokát)
   Predmet veci
   Po prvé, návrh na čiastočné zrušenie rozhodnutia Komisie K(2003) 559/4 z 10. februára 2003 a podľa potreby rozhodnutie Komisie K(2003) 85/4 z 30. januára 2003, ktorým sa nariaďuje Akzo Nobel Chemicals Ltd a Akcros Chemicals Ltd a Acros Chemicals a ich dcérskym spoločnostiam podriadiť sa overeniam na základe článku 14 ods. 3 nariadenia Rady (EHS) č. 17 zo 6. februára 1962 Prvé nariadenie implementujúce články 85 a 86 zmluvy (Ú. v. ES 13, 21.2.1962, s. 204; Mim. vyd. č. 08/001 s. 3) (vec COMP/E-1/38.589) a na druhej strane nariadenie Komisii vydania určitých dokumentov zaistených v rámci predmetného šetrenia, ako aj zakázanie jej použitia obsahu (vec T-125/03) a na druhom mieste návrh na zrušenie rozhodnutia Komisie K(2003) 1533 v konečnom znení z 8. mája 2003, ktorým sa zamieta návrh na ochranu uvedených dokumentov na základe dôvernosti komunikácie medzi advokátmi a klientmi (vec T-253/03)
   Výrok rozsudku
   
               1.
            
            
               Žaloba vo veci T-125/03 sa zamieta ako neprípustná.
            
         
               2.
            
            
               Žaloba vo veci T-253/03 sa zamieta ako nedôvodná.
            
         
               3.
            
            
               Akzo Nobel Chemicals Ltd a Akcros Chemicals Ltd znášajú tri pätiny vlastných trov konania súvisiacich s konaním vo veci samej a konaním o nariadení predbežného opatrenia. Sú povinné nahradiť tri pätiny trov konania, ktoré vznikli Komisii a ktoré súvisia s konaním vo veci samej a s konaním o nariadení predbežného opatrenia.
            
         
               4.
            
            
               Komisia znáša dve pätiny vlastných trov konania súvisiacich s konaním vo veci samej a s konaním o nariadení predbežného opatrenia. Je povinná nahradiť dva pätiny trov konania, ktoré vznikli Akzo Nobel Chemicals Ltd a Akcros Chemicals Ltd a ktoré súvisia s konaním vo veci samej a konaním o nariadení predbežného opatrenia.
            
         
               5.
            
            
               Vedľajší účastníci konania znášajú vlastné trovy konania, ktoré súvisia s konaním vo veci samej a konaním o nariadení predbežného opatrenia.
            
         
      (1)  Ú. v. ES C 146, 21.6.2003.